Борис Пастернак
Импровизация

Превод от руски: Кирил Кадийски, —

chitanka.info

Клавишите — ято — аз хранех с ръка,

не спрели да пляскат, подхвръкват и клякат.

Протегнал ръце, изпънал крака,

запретнал ръкав… и нощта в моя лакът

се търкаше. Мрак бе. И в плисък — вирът.

И птиците — мислех, — обичайки, ловко

ще те умъртвят, но не ще умрат,

с кресливите, черните, здравите човки.

И в плисък вирът бе. И беше мрак.

Нощта — залъщя от катран и от лак тя

и лодката беше с оглозган гръбнак —

от пръски. И птиците — дръзки край лакътя.

И с мрак се жабуреше шумно вирът.

Все още се малкото — мислех — нахвърля

и самките ще умъртвят — не умрат —

с рулади в кресливото, сгърчено гърло.

1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.